Source: https://revista22.ro/actualitate-interna/klaus-ionannis-a-sesizat-ccr-impotriva-modificarilor-la-legea-circulatiei-pe-drumurile-publice
Timestamp: 2019-06-27 02:42:24+00:00

Document:
Klaus Ionannis a sesizat CCR împotriva modificărilor la Legea circulației pe drumurile publice | Revista 22 GDPR
Klaus Ionannis a sesizat CCR împotriva modificărilor la Legea circulației pe drumurile publice
Președintele Iohannis a sesizat miercuri CCR pentru modificările făcute de parlament la legea circulației publice cu încălcarea unei decizii anterioare a Curții la sesizarea președintelul.
Pe 4 iunie, parlamentul i-a transmis președintelui, pentru promulgare, legea de modificare a OUG privind circulația pe drumurile publice.
”Ținând cont de faptul că forma legii transmise la promulgare este una ulterioară procedurii de reexaminare, ca urmare a Deciziei Curții Constituționale (...) și având în vedere că Parlamentul a adoptat o serie de reglementări care sunt contrare și excedează limitelor deciziei menționate, considerăm că Legea pentru modificarea art. 109 din Ordonanța de urgență a Guvernului nr. 195/2002 privind circulația pe drumurile publice a fost adoptată cu încălcarea dispozițiilor art. 147 alin. (2) și (4) din Constituție, pentru motivele prezentate în continuare”, se spune în sesizarea președintelui.
Pe 27 iulie 2018, președintele Iohannis a sesizat CCR cu privire la legea de modificare a articolului 109 din OUG privind circulația pe drumurile publice și a cerut instanței constituționale să constate că Parlamentul a adoptat această lege cu nerespectarea Constituției.
După pronunțarea CCR, parlamentul a adoptat legea de modificare a OUG privind circulația pe drumurile publice în forma dedusă controlului Curții Constituționale care stabilise că „dispozițiile articolului unic [cu referire la art. 109 alin. (6)-(11), (13) și (14) din Ordonanța de urgență a Guvernului nr. 195/2002] din Legea pentru modificarea art. 109 din Ordonanța de urgență a Guvernului nr. 195/2002 privind circulația pe drumurile publice sunt neconstituționale.”
Decizia CCR a avut ca efect redeschiderea procedurii de reexaminare a legii de către Parlament pentru punerea de acord a prevederilor neconstituționale cu decizia instanței constituționale.
Curtea Constituțională a statuat că, în cadrul acestei proceduri, Parlamentul poate modifica și alte prevederi legale numai dacă acestea se găsesc într-o legătură indisolubilă cu dispozițiile declarate ca fiind neconstituționale, pentru a asigura caracterul unitar al reglementării și, în măsura în care se impune, va recorela celelalte dispoziții ale legii ca operațiune de tehnică legislativă, fără a putea aduce alte modificări de substanță legii în cauză.
”Or, în cazul de față, în cadrul procedurii de punere de acord a legii cu Decizia Curții Constituționale nr. 684/2018, Parlamentul a eliminat unele texte și a operat modificări, fără ca acestea să fi făcut obiectul sesizării de neconstituționalitate și, în mod evident, contrar soluției dispuse de către instanța constituțională. Examinând legea adoptată de Parlament în forma în care aceasta a fost retrimisă la promulgare, reiese că anumite texte din legea criticată au fost eliminate deși acestea nu au făcut obiectul sesizării de neconstituționalitate și nici al controlului de constituționalitate, iar altele au fost modificate deși acestea nu au fost declarate neconstituționale și nu corespund vreunei necesități de recorelare cu celelalte dispoziții ale legii”, scrie președintele în sesizarea sa.
Sesizarea integrală a președintelui, AICI
cotroceni ccr parlament legea circulatiei publice

References: CCR 
 CCR 
 CCR 
 CCR 
 CCR 
 ccr